మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
రాజమహేంద్రవరంలో సమంతకు ఓటు!
హీరోయిన్‌ సమంత ఫొటోతో రాజమహేంద్రవరం రూరల్‌ నియోజకవర్గం కొంతమూరులో ఓటు నమోదైంది. ఈ సమాచారం ఉన్నతాధికారుల వద్దకు చేరడంతో వారు క్షేత్రస్థాయిలో విచారణ జరిపారు.
Samayam Telugu | Updated:
Feb 25, 2019, 12:21PM IST
హైలైట్స్
తూర్పుగోదావరి జిల్లా రాజమహేంద్రవరం ఓటర్ల జాబితాలో విచిత్రం చోటుచేసుకుంది.
సమంత ఫోటోతో గాంధారీ అనే పేరుతో ఓటు ఓటర్ లిస్టులో ప్రత్యక్షమైంది.
చెన్నైలో పుట్టి పెరిగిన సమంత తెలుగు, తమిళ భాషల్లో అగ్ర హీరోయిన్ స్థాయికి చేరుకుంది. ఆ తర్వాత నాగచైతన్యను పెళ్లి చేసుకుని అక్కినేని వారి కోడలుగా హైదరాబాద్‌లో సెటిలైంది. అయితే ఇప్పుడు తూర్పుగోదావరి జిల్లా రాజమహేంద్రవరంలో సమంత పేరు చర్చనీయాంశమైంది. ఎందుకో తెలుసా.. అక్కడ ఆమెకు ఓటు ఉండటమే. తెలంగాణలో ఉంటే సమంతకు ఆంధ్రాలో ఓటు ఉండటమేంటి అనుకుంటున్నారా? చదవండి.
హీరోయిన్‌ సమంత ఫొటోతో రాజమహేంద్రవరం రూరల్‌ నియోజకవర్గం కొంతమూరులో ఓటు నమోదైంది. గ్రామంలోని 3-5-12 నంబరు ఇంటి నుంచి చోడవరపు గాంధారీ పేరుకు సమంత ఫోటో జతచేసి ఎవరో ఆన్‌లైన్లో ఓటు నమోదుకు అప్లై చేశారు. అయితే ఈ దరఖాస్తుపై సమగ్ర విచారణ చేయకుండానే బూత్ స్థాయి అధికారి ఆమోదించారు. దీంతో ఓటర్ల లిస్టులో సమంత ఫోటోతో ఓటు ప్రత్యక్షమైంది. ఈ సమాచారం ఉన్నతాధికారుల వద్దకు చేరడంతో వారు క్షేత్రస్థాయిలో విచారణ జరిపారు.